**Važnost čistog zraka za disanje organizama na planetu Zemlji**

Dana 22. travnja obilježavamo Dan planeta Zemlje. Ljudi su tijekom stoljeća onečišćavali rijeke i vode te krčili šume ne pazeći na posljedice. Danas mi plaćamo zbog njihovih grešaka.

Veliki je problem nastanak ozonskih rupa koje uništavaju Zemljin zaštitni omotač pa dolazi do zagrijavanja Zemlje i topljenja ledenih kapa. Kako bi se to spriječilo, zabranjena je proizvodnja freona u nadi da će se do 2050. atmosfera vratiti u staro stanje.

Rušenjem šuma kako bi se dobila sirovina ili raščistio put za neku novu cestu te čestim požarima koje ljudi svjesno ili nesvjesno podmeću ugrožavamo mnogobrojne životinjske i biljne vrste, koje su često i endemične, ne shvaćajući da i sebe uništavamo. Svim živim bićima treba kisik za život. Velika katastrofa dogodila se prošle godine kada se zapalila Amazonija, takozvana pluća Zemlje. Brojni požari uništavali su sve pred sobom.

Mnoge zemlje na svijetu nemaju pitku vodu ili pristup vodi, a i mi ostali je često uzalud trošimo ne shvaćajući koliko je to blago. Često dok peremo posuđe ili zube pustimo vodu da curi, a neki bi ljudi dali sve za čašu pitke vode. Bacanjem smeća po plažama i vrećica u mora uništavamo nešto dragocjeno. Brojne rijeke i potoci zagađeni su raznim otrovima koje ljudi upotrebljavaju kako bi uništili korove.

Često se čovjek zaigra pa sve ode u krivom smjeru. Brojne tvornice zagađuju naš zrak, a ponekad i nuklearne elektrane dovedu do neke katastrofe. Najpoznatija katastrofa je ona iz Černobila, a ne smijemo zaboraviti ni atomske bombe bačene za vrijeme 2. svjetskog rata, čije posljedice ljudi osjećaju i danas.

Znanstvenici rade na brojnim kemijskim pokusima, a neki znaju i poći po krivu, pa tako i COVID-19, koji nas je ovih dana zadesio. Zbog trenutačne situacije i karantene, u brojnim zemljama svijeta smanjilo se onečišćenje zraka te se priroda probudila u nekoj drugoj slici.

Trebamo poštovati prirodu i Zemlju jer smo i sami dio nje. Ne smijemo je zagađivati i onečišćavati, jer ona bez nas može, što smo sada najbolje vidjeli, ali mi bez nje ne.

Mauro Husein 7. d

Osnovna škola Marije Jurić Zagorke Zagreb

Učiteljica kemije i biologije: Lidija Žišković